ང་ཚོའི་མི་ལ་སྒོ་ལྔའི་ཤེས་པ་དེ་ཙམ་མ་ཡིན་པའི་ཡིད་བློ་ཟེར་བ་ཞིག་ཡོད།སྒོ་ལྔའི་ཤེས་པ་དུད་འགྲོ་ཚང་མ་ལའང་ཡོད་པ་རེད།ཡིད་བློ་དེ་ཤེས་རབ་ཀྱི་གྲོགས་དང་བཅས་ཏེ་ཤུགས་ཆེ་བ་ཡོད་པ་རེད།ཀུན་འགྲོ་ལྔ།ཡུལ་ངེས་ལྔ་སོགས་བློ་རིག་བཤད་པའི་སྐབས་སུ་ཡོད་པ་རེད།སྤྱིར་བཏང་དུད་འགྲོ་ཚོར་ཆ་བཞག་ན་མིག་གིས་དུད་འགྲོ་ནང་ཚགས་མཐོང་བ་ལྟ་བུ་དང་།འཁྱག་པའི་སྐབས་སུ་ཉི་མའི་ཚོར་བ་ཡོད་པ་ལྟ་བུའི་བདེ་སྐྱིད་ཅིག་དོན་དུ་གཉེར་གྱི་ཡོད་པ་རེད།དེ་ལྟ་བུའི་ཐོག་ནས་མི་སྡིག་པ་མཐོང་བ་ཡིན་ན་གཡོལ་བ་ལྟ་བུ་ཡོང་གི་ཡོད།དུད་འགྲོ་ཁྱི་ལྟ་བུས་ཀྱང་སྒྲ་སྙན་པོ་བྱུང་ན་རྩེ་གཅིག་ཏུ་ཉན་པ་ལྟ་བུ་འབྱུང་གི་འདུག།དེ་བཞིན་དྲི་རོ་རེག་བྱ་དང་།རེག་བྱའི་ནང་དུ་འཁྲིག་པའི་རེག་བྱ་དབང་པོ་གཉིས་སྦྱོར་སོགས་གང་ལྟར་སོ་སོའི་རིགས་རྒྱུད་སྤེལ་བ་ལའང་འབྲེལ་བ་ཡོད་པ་རེད།སྒོ་ལྔའི་ཤེས་པའི་ཐོག་ནས་བདེ་སྐྱིད་ཕྲན་བུ་ཕྲན་བུ་དུད་འགྲོ་ཚོ་ལའང་ཡོད།ཡིད་བློའི་སྟེང་ནས་ཕལ་ཆེར་དུད་འགྲོ་ཚོར་ཧ་ཅང་ཁག་པོ་རེད།